text: Fuldt hus til de hjemløses kongres
  09 marts 2016 kl. 13.55
  Den første hjemløsekongres i Esbjerg ligner en succes
  Interessen for den første kongres af sin art for socialt udsatte i Esbjerg er overvældende.
  Der er fuldt hus i kongressalen, som onsdag finder sted i Esbjerg Musikhus. En af deltagerne er tidligere statsminister Poul Nyrup Rasmussen. Han siger:
  - Det her kommer til at danne præcedens for alle andre byers måde at løse problemet med socialt udsatte.
  Initiativtager til kongressen er foreningen De Hjemløses Venner i Esbjerg. Pointen er at bringe Esbjerg Kommune, byens virksomheder og de hjemløses forening sammen i en fælles win-win-løsning.   
  Også socialminister Karen Ellemann, Venstre, er med i Esbjerg:
  - Jeg deltager, fordi det er et unikt arrangement og det er den måde, vi skal løse problemer med socialt udsatte på. Det er ikke kun en part, der kan gøre det, det er et samarbejde på nært plan med alle involverede, også virksomhederne i området.
  Se mere fra kongressen i TV SYD onsdag kl.19.30
  